turjo4nis/wikipedia-bn-dump-20250701 huggingface dataset:
গণপতি চক্রবর্তী

গণপতি চক্রবর্তী () (১৮৫৮ - ২০ নভেম্বর ১৯৩৯) ছিলেন একজন বিখ্যাত জাদুকর। তিনি তার চিত্তাকর্ষক জাদুবিদ্যার কৌশলগুলির জন্য বিখ্যাত ছিলেন। তাকে বাংলার আধুনিক জাদুবিদ্যার পথিকৃৎ বলে গণ্য করা হয়।  তিনি পি সি সরকার এবং  কে লালের পরামর্শদাতা ছিলেন।

প্রথম জীবন
গণপতির জন্ম হয় হুগলি জেলার শ্রীরামপুরের কাছে ছাতরা গ্রামে একটি জমিদার পরিবারে। তার ছেলেবেলায় তিনি লেখাপড়ায় তেমন একটা উৎসাহী ছিলেন না। তিনি বরং গান-বাজনা প্রতি বেশি উৎসাহী ছিলেন। সতেরো বা আঠারো বছর বয়েসে তিনি গৃহত্যাগ করেন হিন্দু সাধুদের থেকে গুপ্ত মন্ত্রতন্ত্র, ভবিষ্যৎ ও অদৃষ্ট গণনা, ঝাড়ফুঁক এবং নানা রোগের অলৌকিক চিকিৎসাবিদ্যা শেখার জন্য। তিনি দু-একজন যাদুকরের সংস্পর্শেও এসেছিলেন।

কর্মজীবন

গণপতি প্রিয়নাথ বসুর গ্রেট বেঙ্গল সার্কাসে যোগ দেন এবং কৌতুক অভিনয় এবং মজাদার খেলা দেখিয়ে জনপ্রিয় হয়ে ওঠেন। "ইলিউশন বক্স" এবং "ইলিউশন ট্রি" তার প্রযোজিত বিখ্যাত ও চমকপ্রদ দুটি খেলা ছিল। এই দুটি খেলা দেখানোর সাথে সাথেই তিনি তিনি গ্রেট বেঙ্গল সার্কাসের সেরা শিল্পীর মর্যাদা পান।

১৯০৮ সালে প্রফেসর বোসের সার্কাসের সাথে সিঙ্গাপুর সফরের সময় তার তাসের খেলা এবং তার অদৃশ্য হওয়ার খেলা সফলতা লাভ করে।  এরপর তার খেলার তালিকায় যুক্ত হয় "কংস-কারাগার"। তিনি ভৌতিক ক্ষমতা সিদ্ধ এই ধারণা দর্শকদের মনে দৃঢ়মূল হয়েছিল। 

তার "ইলিউশন বক্স", "ইলিউশন ট্রি" এবং "কংস কারাগার" এই তিনটি খেলাতেই তিনি অতি কঠিন ও জটিল বন্ধন দশা থেকে অবলীলায় এবং ক্ষিপ্রতার সাথে মুক্ত হয়ে আসতেন এবং আবার সেই পূর্বাবস্থাতে ফিরে যেতেন। এই রকমের পলায়নী খেলাতে তিনি পৃথিবীর অন্যতম শ্রেষ্ঠ জাদুকর আমেরিকার হ্যারি হুডিনির (১৮৭৩ - ১৯২৬) সঙ্গে তুলনীয়। 

খুব কড়া মেজাজ এবং রুক্ষ কথাবার্তার জন্য সার্কাসের সহকর্মিরা তাকে "দুর্বাসা মুনি" আখ্যা দিয়েছিল। 

তিনি পরে গ্রেট বেঙ্গল সার্কাসের কয়েকজন শিল্পীকে নিয়ে আলাদা দল গড়ে তোলেন। এই দল সারা ভারতের বিভিন্ন জায়গায় খেলা দেখিয়ে সুনাম ও অনেক অর্থ উপার্জন করে।

পরবর্তী জীবন 
শেষ জীবনে কলকাতার কাছে বরাহনগরে বাড়ি ও মন্দির তৈরি করে সাধনভজনে দিন কাটান। 

তার রচিত গ্রন্থ ছিল "যাদুবিদ্যা" যা ১৩৩৯ বঙ্গাব্দে প্রকাশিত হয়েছিল।

অকৃতদার গণপতির অনেক গোপন দান ছিল।  তিনি তার সম্পত্তি  শ্রী ভূপেন্দ্রনাথ রায় চৌধুরীকে দান করেন।

আরও দেখুন
 প্রিয়নাথ বসু
 পি সি সরকার
 কে লাল

তথ্যসূত্র 

১৮৫৮-এ জন্ম
১৯৩৯-এ মৃত্যু
ভারতীয় জাদুকর
হুগলি জেলার ব্যক্তি
বাঙালি হিন্দু
বরাহনগরের ব্যক্তি
সাইপ্রাসের জরুরি অবস্থা

সাইপ্রাসের জরুরি অবস্থা ১৯৫৫ সালের পহেলা এপ্রিলে ঘোষণা করা হয় এবং তা ১৯৫৯ পর্যন্ত বলবৎ থাকে। এটি ব্রিটিশ সাইপ্রাসে সংগঠিত হওয়া একটি সামরিক অভিযানের সহগামী ব্যবস্থা। এ অভিযানের লক্ষ্য ছিল যা মূলত গ্রীক সাইপ্রীয় সংগ্রামী দল, সাইপ্রীয় যোদ্ধাদের জাতীয় সংগঠন (ইওকা) কর্তৃক, সাইপ্রাস থেকে ব্রিটিশদের বিতাড়িত করে গ্রীসের সাথে সংযুক্তির জন্য একটি বিদ্রোহী আন্দোলন ছিল। ব্রিটিশ এবং ইওকা উভয়েই গ্রীসের সাথে অন্তর্ভুক্ত হতে তুর্কি সাইপ্রীয় দল, তুর্কি প্রতিরোধ সংগঠনের (টিএমটি) সাথে বিরোধিতা করে। ১৯৬০ সালে এটা সাইপ্রাসকে স্বাধীনতা এনে দিতে ভূমিকা রাখে।

পটভূমি
১৯৫৪ সালে ব্রিটেন তার সুয়েজ সামরিক প্রধানকার্যালয়কে (প্রধান সেনাপতির কার্যালয়, মধ্য প্রাচ্য) সাইপ্রাসে নিয়ে যাওয়ার কথা ঘোষণা করে। এই বিদ্রোহ ১লা এপ্রিল ১৯৫৫ সালে শুরু হয়। পরপর কিছু সহিংসতা ঘটার পর, গভর্নর জেনারেল স্যার জন হার্ডিং ঐ বছরের ২৬ নভেম্বর দেশটিতে জরুরি অবস্থা ঘোষণা করেন।

ইওকার কার্যকরী বুদ্ধিমত্তায় সংখ্যাধিক্য গ্রীক সাইপ্রীয় জনগণ সহায়তা করা এবং/বা তাদের ভয় পাওয়ার জন্য ব্রিটিশরা চরম অসুবিধার সম্মুখীন হয়। সুয়েজ সংকট এবং মালয়ান জরুরি অবস্থার ফলে তারা মানবসম্পদের অচলাবস্থার দ্বারাও ক্ষতির সম্মুখীন হয়। ১৯৫০-এর দশকের শেষ দিকে ব্রিটিশরা অধিক সাফল্য পায়। আক্রোটিরি ও ধেকেলিয়ায় দুটি সার্বভৌম এলাকার নিয়ন্ত্রণ ধরে রেখে ১৯৬০ সালে ব্রিটেনের সাথে সাইপ্রাস একটি স্বাধীন প্রজাতন্ত্রে পরিণত হয়।

আরো দেখুন

মালয়ান জরুরি অবস্থা (১৯৪৮–৬০)

তথ্যসূত্র

আরো পড়ুন

বহিঃসংযোগ
Cyprus Exhibit at National Army Museum
Cyprus – Fighting the EOKA

 
ইওকা
১৯৫৫-এ সাইপ্রাস
১৯৫৬-এ সাইপ্রাস
১৯৫৭-এ সাইপ্রাস
১৯৫৮-এ সাইপ্রাস
১৯৫৯-এ সাইপ্রাস
তিলোত্তমা মজুমদার

তিলোত্তমা মজুমদার (জন্ম: ১১ জানুয়ারি ১৯৬৬) একজন বাঙালি ঔপন্যাসিক, ছোটগল্পকার, কবি, গীতিকার এবং প্রবন্ধকার। তিনি বাংলা ভাষাতে সাহিত্যচর্চা করেন।

প্রথম জীবন

তিলোত্তমা মজুমদারের জন্ম হয় উত্তরবঙ্গে। তার ছোটবেলা কাটে পশ্চিমবঙ্গের আলিপুরদুয়ার জেলার অন্তর্গত কালচিনির চা বাগানে। তিনি কালচিনি চা-বাগানে ইউনিয়ন একাডেমি স্কুলে পড়াশোনা করেন। ১৯৮৫ তে স্নাতক স্তরে পড়তে আসেন কলকাতার স্কটিশ চার্চ কলেজে।

সাহিত্য জীবন
১৯৯৩ সাল থেকে তিনি লেখালেখি শুরু করেন। তার প্রথম লেখা ছাপা হয় কালচিনির উন্মেষ পত্রিকায়। তার প্রথম উপন্যাস "ঋ" যা প্রকাশিত হয়েছিল "একালের রক্তকরবী" পত্রিকার পূজাসংখ্যায়।

তার উল্লেখযোগ্য উপন্যাসগুলির মধ্যে আছে -

 বসুধারা
 রাজপাট
 মানুষশাবকের কথা
 চাঁদের গায়ে চাঁদ
 শামুকখোল
 ঋ

পুরস্কার
তিনি "বসুধারা" উপন্যাসের জন্য আনন্দ পুরস্কার লাভ করেন। এছাড়াও তিনি পেয়েছেন "শৈলজানন্দ স্মৃতি পুরস্কার" ও "শরৎ স্মৃতি পুরস্কার"।

তথ্যসূত্র

১৯৬৬-এ জন্ম
জীবিত ব্যক্তি
ভারতীয় নারী ছোটগল্পকার
ভারতীয় গীতিকার
স্কটিশ চার্চ কলেজের প্রাক্তন শিক্ষার্থী
বাঙালি লেখক
কলকাতা বিশ্ববিদ্যালয়ের প্রাক্তন শিক্ষার্থী
ভারতীয় নারী ঔপন্যাসিক
আনন্দ পুরস্কার বিজয়ী
কলকাতার লেখক
চণ্ডীচরণ সেন

চণ্ডীচরণ সেন (জন্ম: ২৭ জানুয়ারি ১৮৪৫ - মৃত্যু: ১০ জুন ১৯০৬) একজন বাঙালি ঔপন্যাসিক ও অনুবাদক। তিনি মূলত দেশপ্রেমভিত্তিক উপন্যাসের জন্য বিখ্যাত।

প্রথম জীবন
চণ্ডীচরণ সেন পূর্ববঙ্গের বাখরগঞ্জ জেলার বাসণ্ডা গ্রামে জন্মগ্রহণ করেন। তার পিতা নিমচাঁদ সেন ও মাতা গৌরী দেবী।

তিনি ১৮৬৩ খ্রিষ্টাব্দে বরিশাল সরকারী উচ্চ বিদ্যালয় থেকে এন্ট্রান্স পাস করে কলকাতায় ফ্রি চার্চ ইন্স্টিটিউশনে (ডাফ কলেজ) কিছুদিন অধ্যয়ন করেন। কিন্তু অসুস্থতার জন্য বরিশাল ফিরে যান। পরে ১৮৬৯ খ্রিষ্টাব্দে কলকাতায় এসে গৃহশিক্ষকতা করে আইন পরীক্ষা পাস করেন।

ছাত্রাবস্থায় তিনি রামতনু লাহিড়ী, দুর্গামোহন দাস প্রভৃতি ব্রাহ্ম নেতাদের সংস্পর্শে আসেন।

তিনি পঁচিশ বছর বয়সে ১৮৭০ খ্রিষ্টাব্দে বিজয়কৃষ্ণ গোস্বামীর কাছে ব্রাহ্মধর্মে দীক্ষা নেন।

তিনি কিছুদিন বরিশালে আইন ব্যবসা করেন। ১৮৭৩ খ্রিষ্টাব্দে সরকারী কর্মচারী হিসাবে প্রথমে মুন্সেফ ও শেষে সাবজজ পদ প্রাপ্ত হন এবং বিচারপতি হিসাবে কৃতিত্বের পরিচয় দেন।

সাহিত্য কর্ম
বাংলা সাহিত্যে "আঙ্কল টম্‌স্ ক্যাবিন"-এর "টমকাকার কুটীর" (১৮৮৫ খ্রীষ্টাব্দে প্রকাশিত) নামক অনুবাদেই তার প্রথম প্রসিদ্ধি।
এর পরে তিনি ঐতিহাসিক উপন্যাস রচয়িতা রূপে নাম করেন। "মহারাজা নন্দকুমার" (১৮৮৫), "দেওয়ান গঙ্গাগোবিন্দ সিংহ" (১৮৮৬), "অযোধ্যার বেগম" (১৮৮৬), "ঝান্সীর রানী" (১৮৮৮) প্রভৃতি তার উল্লেখযোগ্য উপন্যাস। স্বদেশপ্রেম ছিল তার সাহিত্যের প্রধান বিষয়।

দেশপ্রেম ভিত্তিক গ্রন্থগুলির মাধ্যমে তিনি ইংরেজ আধিপত্যের প্রথম অবস্থার ঘটনার নির্ভীক তথ্য নির্ভর বিবরণ দিয়ে প্রকৃত সত্য উদ্ঘাটন করেন।

চণ্ডীচরণ "মহারাজ নন্দকুমার" গ্রন্থের জন্য ইংরেজ সরকার দ্বারা দণ্ডিত হন।

তিনি "জীবনগতি নির্ণয়" ও "লঙ্কাকান্ড" নামক দুটি বিদ্রুপাত্মক কাব্য রচনা করেছিলেন।

বিখ্যাত কবি কামিনী রায় ছিলেন তার জ্যোষ্ঠা কন্যা।

তথ্যসূত্র

১৮৪৫-এ জন্ম
১৯০৬-এ মৃত্যু
বাঙালি অনুবাদক
বাঙালি ঔপন্যাসিক
১৯শ শতাব্দীর বাঙালি ঔপন্যাসিক
ঝালকাঠি জেলার ব্যক্তি
বাঙালি লেখক
অ্যাবিডস

অ্যাবিডস ভারতের হায়দ্রাবাদ মহানগরীর একটি প্রধান বাণিজ্যিক কেন্দ্র। হায়দ্রাবাদের প্রাচীনতম এবং সবচেয়ে বিখ্যাত ব্যবসায়িক এলাকা হিসেবে এটি পরিচিত। রাজ্য সরকারের টিএসএফসি ভবনটি তথা প্রেসিডেন্ট প্লাজা এখানে অবস্থিত। অন্যান্য বেশিরভাগ বাজার এলাকাগুলির থেকে আলাদা, অ্যাবিডসে কোনো বিশেষ পণ্য বা বস্তু মাত্র-ই কিনতে পাওয়া যায় এমন না। অ্যাবিডস এর জনপ্রিয়তার একটি মূল কারণই হলো বিভিন্ন ধরনের পণ্য এখানে লভ্য। নামপল্লী রেলওয়ে স্টেশনের কাছাকাছি অবস্থিত হওয়ার দরুন এই অঞ্চলের গুরুত্ব আরো বৃদ্ধি পেয়েছে।

নামকরণ 

এই এলাকাতে হায়দ্রাবাদ রাজ্যের ষষ্ঠ নিজামের আর্মেনিয় খানসামা অ্যালবার্ট অ্যাবিডের একটি দোকান ছিল যার ভিত্তিতে এই এলাকাটি অ্যাবিড শপ হিসাবে পরিচিতি লাভ করে।

বাণিজ্য 
বর্তমানকালে, সমগ্র এলাকাটি নগরীর প্রধান শপিং কেন্দ্রগুলির মধ্যে অন্যতম এবং প্রধান রাস্তাটি অ্যাবিডস রোড নামে পরিচিত। সাধারণ ডাকঘর বা জিপিও-র সদর দফতর এই এলাকায় অবস্থিত। এলাকার প্রধান ব্যবসাগুলি হলো এলাকায় কাপড়ের ব্যবসার জন্য নির্মিত হওয়া হোটেল ও দোকানপাট এছাড়াও পোশাক, গহণা, পাদুকা ও বিদ্যুতিন-সংক্রান্ত পণ্যের দোকানপাট। বিএসএনএল এর সদর দপ্তর এখানে অবস্থিত। অ্যাবিড অঞ্চলে জিপিও-র সংলগ্নে হায়দ্রাবাদের পৌরনিগম, জিএইচএমসি-র কার্যালয়ও অবস্থিত।

মোবাইল ও সবরকমের ইলেক্ট্রনিক্সের জন্য ব্যস্তবাগীশ ধূসর-বাজার, বিখ্যাত জগদীশ মার্কেট অ্যাবিডসেই অবস্থিত।

অ্যাবিডস একটি বৃহৎ ও গুরুত্বপূর্ণ ব্যবসা কেন্দ্র যেখানে হায়দ্রাবাদকে পরিবেশন করে এমন ব্যবসাগুলিতে আগ্রহী সমস্ত ব্যবসায়ীদের জন্য রয়েছে বহুসংখ্যায় থাকার ব্যবস্থা।

সংস্কৃতি 

অ্যাবিডস অঞ্চলে, বিশেষত নামপল্লী এবং অ্যাবিডস রোডে কিছু বিখ্যাত মন্দির অবস্থিত যেমন হনুমাণ মন্দির এবং ইস্ককন, হায়দ্রাবাদ যে দুটিই ঐতিহ্যবাহী স্থান বলে মনে করা হয়।

শিক্ষাব্যবস্থা 
উপনিবেশবাদ ও মিশনারি কর্মের মাধ্যমে, অনেক ইংরেজি মাধ্যম বিদ্যালয় অ্যাবিডসে প্রতিষ্ঠিত হয়।

বিদ্যালয়ের তালিকা 
 স্ট্যানলি গার্লস হাই স্কুল
 সেইন্ট জর্জেস গ্রামার স্কুল
 লিটিল ফ্লাওয়ার হাই স্কুল
 রোজারি কনভেন্ট হাই স্কুল
 অল্ সেইন্টস হাই স্কুল
 নাজারেথ হাই স্কুল
 স্লেট দ্য স্কুল
 সেইন্ট জন্স গ্রামার স্কুল

পরিবহণ 
অ্যাবিড রোড হায়দ্রাবাদের একটি গুরুত্বপূর্ণ সড়ক, যেটি পুরনো হায়দ্রাবাদকে নতুন অংশগুলির সাথে সংযোগ করে তথা হায়দ্রাবাদের টুইন-সিটি, সেকেন্দ্রাবাদকে ট্যাঙ্ক বান্ড রোডের মাধ্যমে জোড়ে। অ্যাবিডস, টিএসআরটিসি-র বাসগুলি দ্বারা ঘটকেসর, কোটি, নামপল্লি, দিলসুখনগর এবং শহরের অন্যান্য প্রান্তগুলির সাথে ভালোভাবে সংযুক্ত।

নিকটতম এমএমটিস স্টেশন, নামপল্লী ট্রেন স্টেশন অ্যাবিডস হইতে এক কিলোমিটার দুরত্বে অবস্থিত। অটোরিকশা এবং ট্যাক্সির মতো অন্যান্য পাবলিক যানবাহন প্রচুর পরিমাণে পাওয়া যায়, যেহেতু সেগুলি অ্যাবিডস এবং শহরের অন্যান্য এলাকার মধ্যে নিরন্তর চলাচল করে থাকে।

তথ্যসূত্র

বহিঃসংযোগ 
 "Abids, the Heart of Hyderabadis" - The Hindu 7 October 2012 
 "Proud heritage of Abids in a state of neglect" - Postnoon 23 July 2012 

হায়দ্রাবাদের অঞ্চল
ভারতের কেনাকাটা জেলা ও রাস্তা
মাহবুবুল হক

মাহবুবুল হক (৩ নভেম্বর ১৯৪৮ — ২৫ জুলাই ২০২৪) হলেন একজন গবেষক, ভাষাবিজ্ঞানী ও অধ্যাপক। প্রবন্ধে অবদানের জন্য তিনি ২০১৮ সালে বাংলা একাডেমি সাহিত্য পুরস্কার লাভ করেন। গবেষণায় অবদানের জন্য বাংলাদেশ সরকার তাকে দেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত করে।

জন্ম ও শিক্ষাজীবন
মাহবুবুল হক ১৯৪৮ সালের ৩ নভেম্বর জন্মগ্রহণ করেন। তার জন্মস্থান ফরিদপুর জেলার মধুখালিতে। তবে শৈশব থেকে বেড়ে ওঠেছেন চট্টগ্রামে। চট্টগ্রাম বিশ্ববিদ্যালয় থেকে ১৯৬৯ সালে বাংলা ভাষা ও সাহিত্যে স্নাতক (সম্মান) এবং ১৯৭০ সালে একই বিষয়ে স্নাতকোত্তর ডিগ্রি অর্জন করেন। ১৯৯৭ সালে পিএইচডি ডিগ্রি অর্জন করেছেন একই বিশ্ববিদ্যালয় থেকে।

কর্মজীবন 
শিক্ষক হিসেবে কর্মজীবন শুরু করেন মাহবুবুল হক। বিভিন্ন সময়ে শিক্ষকতা করেছেন চট্টগ্রামের রাঙ্গুনীয়া কলেজ ও চট্টগ্রাম বিশ্ববিদ্যালয় কলেজ। পরবর্তীতে চট্টগ্রাম বিশ্ববিদ্যালয়ে যোগদান করেন বাংলা বিভাগে প্রভাষক হিসেবে। বর্তমানে তিনি অধ্যাপক পদে অবসর ছুটিতে আছেন। শিক্ষকতার পাশাপাশি প্রায়োগিক বাংলা ও ফোকলোর চর্চা, গবেষণা, সম্পাদনা, অনুবাদ ও পাঠ্যবই রচনা করে পরিচিতি লাভ রয়েছে ড. মাহবুবুল হকের। বাংলাদেশ এশিয়াটিক সোসাইটি, বাংলা একাডেমি, জাতীয় শিক্ষাক্রম ও পাঠ্যপুস্তক বোর্ডসহ বিশেষজ্ঞ হিসেবে নানা প্রতিষ্ঠানের সঙ্গে কাজ করেছেন। প্রাথমিক, মাধ্যমিক ও উচ্চ মাধ্যমিক পর্যায়ের বেশ কয়েকটি বাংলা পাঠ্য বইয়েরও রচয়িতাও তিনি। আহ্বায়ক হিসেবে নতুন শিক্ষানীতি অনুযায়ী ২০১২ ও ২০১৩ শিক্ষাবর্ষের বাংলা শিক্ষাক্রম ও বাংলা পাঠ্যবই প্রণয়নে দায়িত্ব পালন করেছেন। প্রমিত বাংলা বানানের নিয়ম প্রণয়নে সক্রিয় ভূমিকা রয়েছে তার।

প্রকাশিত বই 
বাংলাদেশ, ভারত ও সাবেক সোভিয়েত ইউনিয়ন থেকে তার চল্লিশটির বেশি বই প্রকাশিত হয়েছে। তার উল্লেখযোগ্য বইয়ের মধ্যে রয়েছে:
 বাংলা বানানের নিয়ম 
 রবীন্দ্র সাহিত্য রবীন্দ্র ভাবনা
 তিনজন আধুনিক কবি
 ইতিহাস ও সাহিত্য
 সংস্কৃতি ও লোকসংস্কৃতি
 বইয়ের জগৎ : দৃষ্টিপাত ও অলোকপাত
 বাংলা কবিতা : রঙে ও রেখায়
 ভাষার লড়াই থেকে মুক্তিযুদ্ধ
 মুক্তিযুদ্ধ, ফোকলোর ও অন্যান্য
 বাংলার লোকসাহিত্য : সমাজ ও সংস্কৃতি
 বাংলা ভাষা : কয়েকটি প্রসঙ্গ
 রবীন্দ্রনাথ ও জ্যোতিরিন্দ্রনাথ
 বাংলা সাহিত্যের দিক-বিদিক
 কৃতীজন কৃতিকথা
 মাক্সিম গোর্কির মা
 প্রবন্ধ সংগ্রহ; ইত্যাদি

পুরস্কার ও সম্মাননা
 ভাষা ও সাহিত্যে একুশে পদক (২০১৯)
 প্রবন্ধে অবদানের জন্য "বাংলা একাডেমি সাহিত্য পুরস্কার ২০১৭" (২০১৮)
 রশিদ আল ফারুকী পদক, ২০১৬ 
 চট্টগ্রাম সিটি কর্পোরেশন সাহিত্য পুরস্কার

মৃত্যু
মাহবুবুল হক দীর্ঘদিন হৃদ্‌রোগ ও কিডনি জটিলতায় ভুগছিলেন। তিনি ২৪ জুলাই ২০২৪ সালে রাজধানীর একটি হাসপাতালে চিকিৎসাধীন অবস্থায় মৃত্যুবরণ করেন।

তথ্যসূত্র 

১৯৪৮-এ জন্ম
বাংলাদেশী ভাষাবিজ্ঞানী
ভাষা ও সাহিত্যে একুশে পদক বিজয়ী
প্রবন্ধ ও গবেষণায় বাংলা একাডেমি সাহিত্য পুরস্কার বিজয়ী
ফরিদপুর জেলার ব্যক্তি
চট্টগ্রাম বিশ্ববিদ্যালয়ের প্রাক্তন শিক্ষার্থী
একুশে সাহিত্য পুরস্কার বিজয়ী
চট্টগ্রাম বিশ্ববিদ্যালয়ের শিক্ষক
বাংলাদেশী শিক্ষায়তনিক
বাঙালি লেখক
বাংলা একাডেমি সাহিত্য পুরস্কার বিজয়ী
একুশে পদক বিজয়ী
২০২৪-এ মৃত্যু
রেজাউদ্দিন স্টালিন

রেজাউদ্দিন স্টালিন (জন্ম ২২শে নভেম্বর, ১৯৬২) হলেন একজন বাংলাদেশী কবি, লেখক ও টেলিভিশন ব্যক্তিত্ব। তিনি আশির দশকের অগ্রগণ্য কবি হিসেবে বিবেচিত। তার রচিত কাব্যগ্রন্থের সংখ্যা ৪৫টি। কবিতায় অবদানের জন্য তিনি ২০০৬ সালে বাংলা একাডেমি সাহিত্য পুরস্কার লাভ করেন।

প্রারম্ভিক জীবন
স্টালিন ১৯৬২ সালের ২২শে নভেম্বর তৎকালীন পূর্ব পাকিস্তানের (বর্তমান বাংলাদেশ বৃহত্তর যশোরের ঝিনাইদহ জেলার কালিগঞ্জ উপজেলার নলভাঙ্গা গ্রামে জন্মগ্রহণ করেন। তার পিতা শেখ বোরহানউদ্দিন আহমেদ ছিলেন মাধ্যমিক বিদ্যালয়ের প্রধান শিক্ষক এবং মাতা রেবেকা সুলতানা একজন স্কুল শিক্ষিকা ছিলেন। তিনি অবসরে গিয়েছেন। তার দুই বোন রয়েছে। তারা হলেন সুহিতা সুলতানা ও সেতারা এলিন।

স্টালিনের শৈশব কাটে নলভাঙ্গা গ্রামে। পরবর্তীতে তারা সপরিবারে কালিগঞ্জ শহরে চলে যান। ১৯৬৯ সাল থেকে তারা কালিগঞ্জ থেকে যশোর নতুন উপশহরে চলে যান এবং সেখানে উপশহরের ডি ব্লকের ২২৩ নম্বর বাসাতে স্থায়ীভাবে বসবাস শুরু করেন। শৈশব থেকে তিনি কবিতা লিখতেন। আট বছর বয়সে তার প্রথম কবিতা শপথ ১৯৭০ সালে শতদল পত্রিকায় প্রকাশিত হয়।

কর্মজীবন
স্টালিন রচিত প্রথম কাব্যগ্রন্থ ফিরিনি অবাধ্য আমি। পরবর্তীতে তিনি আরও ৪৫টি কাব্যগ্রন্থ রচনা করেন। তার রচিত উল্লেখযোগ্য কাব্যগ্রন্থসমূহ হল আর্শীবাদ করি আমার দুঃসময়কে, আঙ্গুলের জন্য দ্বৈরথ, হিংস্র নৈশ্য ভোজ, সব জন্মে শত্রু ছিল যে। তার সর্বশেষ কাব্যগ্রন্থ তদন্ত রিপোর্ট। তিনি রবীন্দ্রনাথ আরোগ্য নামে একটি প্রবন্ধ গ্রন্থ রচনা করেছেন। তার রচিত ছড়া গ্রন্থ হাঁটতে থাকো। স্টালিন রচিত একমাত্র উপন্যাস সম্পর্কেরা ভাঙ্গে। তার কবিতার একটি একক সিডি "আবার একদিন বৃষ্টি হবে", এটি আবৃত্তি করেন প্রদীপ ঘোষ। অনুবাদক জাকারিয়া সিরাজী সিলেক্টটেড পয়েমস অব রেজাউদ্দিন স্টালিন নামে একটি গ্রন্থ ইংরেজিতে অনুবাদ করেন। রেজাউদ্দিন স্টালিনের কবিতা ইংরেজি, হিন্দি, উর্দু, উড়িয়া, রুশ, জার্মান, চীনা, জাপানী ও ফরাসী ভাষায় অনূদিত হয়েছে।

পুরস্কার ও সম্মাননা
 ২০০৬: কবিতায় অবদানের জন্য "বাংলা একাডেমি সাহিত্য পুরস্কার - ২০০৫"

তথ্যসূত্র

বহিঃসংযোগ
 এনটিভি অনলাইনে 'রেজাউদ্দিন স্টালিনের পাঁচটি কবিতা'
 জাগো নিউজে 'রেজাউদ্দিন স্টালিনের ৩টি কবিতা'
 দৈনিক ভোরের কাগজে 'রেজাউদ্দিন স্টালিন-এর কবিতা' 

১৯৬২-এ জন্ম
জীবিত ব্যক্তি
ঢাকা বিশ্ববিদ্যালয়ের প্রাক্তন শিক্ষার্থী
বাংলাদেশী পুরুষ কবি
বাংলা ভাষার লেখক
কবিতায় বাংলা একাডেমি সাহিত্য পুরস্কার বিজয়ী
বাঙালি লেখক
বাঙালি পুরুষ কবি
বাংলা ভাষার কবি
বাংলা একাডেমি সাহিত্য পুরস্কার বিজয়ী
মালখানগর হাই স্কুল

মালখানগর হাই স্কুল, মুন্সীগঞ্জ জেলার সিরাজদিখান উপজেলার মালখানগর ইউনিয়নের একটি উচ্চ বিদ্যালয়। এই বিদ্যালয়টি ১৮৮৯ সনে প্রতিষ্ঠা করা হয়েছে। এর আশেপাশের অন্যান্য বিদ্যালয়ের চেয়ে মালখানগর হাই স্কুল মানুষের কাছে অধিক ভালো। এই স্কুলটি "U" আকারের। সম্প্রিতি এর পাশে নতুন একটি ভবন তৈরি করা হয়েছে। ষষ্ঠ শ্রেণি থেকে দশম শ্রেণি পর্যন্ত পড়ার সুবিধা রয়েছে। এই বিদ্যালয়ের একটি সুগঠিত ম্যানেজিং কমিটি রয়েছে। এই বিদ্যালয়ের উন্নয়নে তারা সর্বদাই কাজ করে যাচ্ছে। সম্প্রীতি এই বিদ্যালয়ের একটি ওয়েব পোর্টাল তৈরি করা হয়েছে। যার মাধ্যমে অন্যান্য বিদ্যালয় থেকে এই বিদ্যালয়টি আরও এগিয়ে রয়েছে। এই বিদ্যালয়ে বছরে বিভিন্ন খেলা ও সাংস্কৃতিক অনুষ্ঠান এর আয়োজন করা হয়।

তথ্যসূত্র

বহিঃসংযোগ
 প্রাতিষ্ঠানিক ওয়েবসাইট

১৮৮৯-এ প্রতিষ্ঠিত শিক্ষাপ্রতিষ্ঠান
মুন্সীগঞ্জ জেলার বিদ্যালয়
রতুয়া ১ সমষ্টি উন্নয়ন ব্লক

রতুয়া ১ সমষ্টি উন্নয়ণ ব্লক হল ভারতের পশ্চিমবঙ্গ রাজ্যের মালদা জেলার চাঁচল মহকুমা এর অন্তর্গত একটি ব্লক। ব্লকটির সদর রতুয়া।

ভূগোল 
রতুয়া  দ্রাঘিমাংশ এ অবস্থিত। রতুয়া ১ সমষ্টি উন্নয়ণ ব্লক মোট ২২৫.১৭ বর্গকিলোমিটার এলাকা জুড়ে বিস্তৃত।

গ্রাম পঞ্চায়েত 
রতুয়া ১ ব্লক / পঞ্চায়েত সমিতির গ্রাম পঞ্চায়েত গুলি: মাহানন্দতলা, বিলাইমারী, দেবীপুর, কাহালা, রতুয়া, বাহারাল, ভাডো, সামসি, চাঁদমনি ১, চাঁদমনি ২।

জনপরিসংখ্যান
২০১১ সালের জনগণনা অনুসারে, রাতুয়া ১ সমষ্টি উন্নয়ন ব্লকের জনসংখ্যা ২৭৫,৩৮৮। এর মধ্যে ১৪২,১৮৩ জন পুরুষ ও ১৩৩,২০৫ জন মহিলা।

সাক্ষরতা
২০১১ সালের জনগণনা অনুসারে রতুয়া ১ ব্লকের ২৭৫,৩৮৮ জনের মধ্যে ১৩৮,১৩৭ জন সাক্ষর। তার মধ্যে ৭৬,২৮০ জন পুরুষ ও ৬১,৮৭৫ জন মহিলা।

তথ্যসূত্র

বহিঃসংযোগ
Ratua I

মালদহ জেলার সমষ্টি উন্নয়ন ব্লক
কেদারনাথ (চলচ্চিত্র)

কেদারনাথ হলো অভিষেক কাপুর রচিত, পরিচালিত এবং সহ-প্রযোজিত একটি ভারতীয় হিন্দি ভাষার চলচ্চিত্র। এতে প্রধান ভূমিকায় রয়েছেন সুশান্ত সিং রাজপুত এবং সারা আলি খান। এটি সারার অভিষেক চলচ্চিত্র।

এই চলচ্চিত্রের নির্মাণ শুরু হয় ২০১৭ সালের জুন মাসে, এবং প্রধান আলোকচিত্র ধারণ শুরু হয় ২০১৭ সালের সেপ্টেম্বর মাসে।

কুশীলব
সুশান্ত সিং রাজপুত
সারা আলি খান

তথ্যসূত্র

বহিঃসংযোগ

পরিবেশগত চলচ্চিত্র
ভারতীয় চলচ্চিত্র
হিন্দি ভাষার চলচ্চিত্র
২০১৮-এর চলচ্চিত্র
উত্তরাখণ্ডে ধারণকৃত চলচ্চিত্র
ভারতীয় আন্তঃসম্পর্কীয় প্রণয়ধর্মী চলচ্চিত্র
২০১০-এর দশকের দুর্যোগ চলচ্চিত্র
কল্পকাহিনীতে বিলুপ্তি
ভারতীয় প্রণয়ধর্মী নাট্য চলচ্চিত্র
২০১৮-এর প্রণয়ধর্মী নাট্য চলচ্চিত্র
জলবায়ু পরিবর্তন সংক্রান্ত চলচ্চিত্র

টি-সিরিজের চলচ্চিত্র
২০১০-এর দশকের হিন্দি ভাষার চলচ্চিত্র
উত্তরাখণ্ডের পটভূমিতে চলচ্চিত্র
বিনোদ ঘোষাল

বিনোদ ঘোষাল (জন্ম: ২৮ ফেব্রুয়ারি ১৯৭৬) সাহিত্য অকাদেমি যুব পুরস্কারপ্রাপ্ত বাঙালি সাহিত্যিক।

প্রারম্ভিক জীবন
বিনোদ ঘোষালের জন্ম পশ্চিমবঙ্গের হুগলি জেলার কোন্নগরে নবগ্রাম গ্রাম পঞ্চায়েত অঞ্চলে। পিতার নাম কৃষ্ণ গোপাল ঘোষাল ও মাতা অর্চনা ঘোষাল। পিতা ছিলেন পরম বৈষ্ণব, শ্রীকৃষ্ণ- চৈতন্য অন্তপ্রাণ। বাড়িতে অনুভবী পিতার সাহচর্য তাকে খুব অল্পবয়স হতেই শিল্প-সাহিত্যের প্রতি আকৃষ্ট করে তোলে। ছবি আঁকা, এবং অভিনয় ছিল তার জন্মগত প্রতিভা। দুরারোগ্য ব্যাধিতে পিতা গত হবার পর অল্প বয়েসেই সংসারের হাল ধরতে কর্মজীবনের শুরু। কিন্তু কোনও চাকরিতেই মন বসেনি। বিভিন্ন ধরণের পেশায় যুক্ত ছিলেন বিনোদ। এইসবের পাশাপাশি চলছিল সাহিত্যচর্চ্চা। অর্থরোজগারের জন্য বহু বিচিত্র কাজে জড়িয়ে পড়ার পর সব ছেড়ে দিয়ে অবশেষে তিনি লেখালেখিকেই একমাত্র পেশা হিসেবে গ্রহণ করেছেন।

সাহিত্য কর্ম 
ছোটগল্প, উপন্যাস, ফিচার, নাটক, চলচ্চিত্র সমালোচনা তার লেখালেখির বিষয়। দেশ পত্রিকাতে বিনোদ ঘোষালের লেখা প্রথম গল্প একটু জীবনের বর্ণনা প্রকাশিত হয় ২০০৩ সালে। গল্পটি পাঠকমহলে বিশেষ সাড়া ফেলে। তারপর থেকে তিনি নিয়মিত লেখালেখি শুরু করেন। মাঝরাস্তায় কয়েকজন  তার রচিত প্রথম উপন্যাস প্রকাশিত হয় ২০১৩ সালে। তার লেখা একাধিক ছোটগল্পের নাট্যরূপ মঞ্চে ও বেতারে উপস্থাপিত হয়েছে। তার উপন্যাসকে কেন্দ্র করে নির্মিত হয়েছে চলচ্চিত্র। একাধিক ভাষায় অনুদিত হয়েছে তার ছোট গল্প। কাজী নজরুল ইসলামের সমগ্র জীবনকে ভিত্তি করে লেখা তার দীর্ঘ উপন্যাস কে বাজায় বাঁশি একটি উল্লেখযোগ্য কাজ হিসেবে স্বীকৃতি পেয়েছে।

পুরস্কার ও সম্মান
বিনোদ ঘোষাল ২০১১ সালে তার ডানাওলা মানুষ গল্প গ্রন্থের জন্য পেয়েছেন কেন্দ্রীয় সাহিত্য একাডেমি যুব পুরস্কার। ২০১৪ সালে তিনি নতুন গল্প ২৫ বইটির জন্য পশ্চিমবঙ্গ বাংলা একাডেমির সোমেন চন্দ স্মৃতি পুরস্কার পান। এছাড়াও তিনি পূর্বভারত পুরস্কার, মিত্র ও ঘোষ স্মৃতি পুরস্কার, বিজন ভট্টাচার্য স্মৃতি সম্মান, শৈলজানন্দ পুরস্কারে সম্মানীত হয়েছেন। সানডে টাইমস কলকাতার পক্ষ হতে মাননীয় রাজ্যপালের কাছ থেকে 'সেরা সাহিত্যিক ২০২০' সম্মান লাভ করেছেন। দেশের বহু জাতীয় ও আন্তর্জাতিক স্তরের সাহিত্য উৎসবে বাঙালি লেখক প্রতিনিধি হিসেবে অংশ নিয়েছেন। ২০১৬ সালে তিনি মাননীয় ভারতের রাষ্ট্রপতি আমন্ত্রণে রাষ্ট্রপতিভবনে 'রাইটার্স ইন রেসিডেন্স প্রোগ্রামে' যোগদান করেন। অর্জন করেছেন ভারতের সংস্কৃতি মন্ত্রকের ফেলোশিপ।

গ্রন্থতালিকা
 কে বাজায় বাঁশি (১ম  ২য়  ৩য় পর্ব)
 ভয় পেলেন অভয়চরণ
 গভীর জালের রহস্য
 যেদিন ভেসে গেছে
 কালো গল্প
 আশ্চর্য মানুষ
 ডানাওলা মানুষ
 লকআপ কিংবা রূপকথার গল্প
 মাঝরাস্তায় কয়েকজন
 এই সব আসা যাওয়া
 নতুন গল্প ২৫
 রাস্তার মেয়ে
 প্রাণের পরে
 গোপাল ভাঁড় Y2K
 বৃষ্টি পড়ার আগে
 গল্প না
 বাংলা সাহিত্যের দশদিক
 পারো নদীর পাড়ে
 কৃত্তিবাস রহস্য
 রূপনগরের পিশাচিনী
 দুই নারী এক জীবন
 তোমায় ভালবেসে
 সুপারম্যানের পিতা
 কাল ভৈরবের ঘাট
 বিনোদ অন টুকটাক
 মৃন্ময়ী
 একটি সাহসী দৃশ্য
 চিনার গাছের ছায়া
 বারুদ বসন্তের দিন
 প্রেমে পড়া ১২ণ
 বর্ষণের GUN
 দগ্ধজাতক
 শিবুদা (১ম ও ২য়)
 খাদের ধারে দুজন
 দুখুমিয়ার ভুবন
 বাতাসি গ্রামের বিপদ
 দ্বৈরথ
 প্রেতভূমি
 নখ
 সোনার পুতুল
 রঙিনপুর হল্ট ও কাঁকড়াবিচ
 The Winged One

তথ্যসূত্র

১৯৭৬-এ জন্ম
বাঙালি ঔপন্যাসিক
বাঙালি ছোটগল্পকার
বাঙালি লেখক
হুগলি জেলার ব্যক্তি
পশ্চিমবঙ্গের ঔপন্যাসিক
জীবিত ব্যক্তি
হ্যারি কেভ

হেনরি বাটলার হ্যারি কেভ (; জন্ম: ১০ অক্টোবর, ১৯২২ - মৃত্যু: ১৫ সেপ্টেম্বর, ১৯৮৯) ওয়াঙ্গানুই এলাকায় জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। ১৯৪৯ থেকে ১৯৫৮ সময়কালে নিউজিল্যান্ড ক্রিকেট দলের অন্যতম সদস্যসহ অধিনায়কের দায়িত্ব পালন করেছিলেন তিনি। ঘরোয়া প্রথম-শ্রেণীর ক্রিকেটে ওয়েলিংটন ও সেন্ট্রাল ডিস্ট্রিক্টসের প্রতিনিধিত্ব করেছেন। দলে তিনি মূলতঃ ডানহাতি মিডিয়াম বোলার হিসেবে খেলতেন। এছাড়াও নিচেরসারিতে ডানহাতে ব্যাটিংয়ে পারদর্শীতা দেখিয়েছেন হ্যারি কেভ।

খেলোয়াড়ী জীবন 
১৯৪৫-৪৬ মৌসুম থেকে ১৯৪৯-৫০ মৌসুম পর্যন্ত ওয়েলিংটনের পক্ষে প্রথম-শ্রেণীর ক্রিকেটে অংশ নিয়েছেন। এরপর ১৯৫০-৫১ মৌসুমে সেন্ট্রাল ডিস্ট্রিক্টস দল গঠন থেকে শুরু করে ১৯৫৮-৫৯ মৌসুম পর্যন্ত একাধারে অংশ নেন। তন্মধ্যে, ১৯৫৩-৫৪ মৌসুম থেকে অবসর গ্রহণের পূর্ব-পর্যন্ত দলের নেতৃত্বে ছিলেন হ্যারি কেভ। ১৯৫২-৫৩ মৌসুমে সেন্ট্রাল ডিস্ট্রিক্টসের খেলোয়াড় থাকা অবস্থায় ডুনেডিনে ওতাগোর বিপক্ষে নবম উইকেট জুটিতে ইয়ান লেগাটকে সাথে নিয়ে ২৩৯ রান তুলেছিলেন। তন্মধ্যে, ১১৮ রানের ঐ ইনিংসটি পরবর্তীকালে তার প্রথম-শ্রেণীর ক্রিকেটে ব্যক্তিগত সর্বোচ্চ ইনিংসে পরিণত হয়।

টেস্ট ক্রিকেট 
১১ জুন, ১৯৪৯ তারিখে ইংল্যান্ডের বিপক্ষে টেস্ট অভিষেক ঘটে হ্যারি কেভের। সমগ্র খেলোয়াড়ী জীবনে ১৯ টেস্টে অংশগ্রহণ করেছেন তিনি। তন্মধ্যে, ৯ টেস্টে নিউজিল্যান্ড দলের অধিনায়কের দায়িত্বে ছিলেন। ১৯৪৯ ও ১৯৫৮ সালে ইংল্যান্ড সফরে যান। এরপর ১৯৫৫-৫৬ মৌসুমে পাকিস্তান ও ভারত সফর করেন। দলগুলোর বিপক্ষে আট টেস্টের সবকটিতেই তিনি অধিনায়কত্ব করেন।

১৯৫৫-৫৬ মৌসুমে ওয়েস্ট ইন্ডিজের বিপক্ষে অনুষ্ঠিত সিরিজের প্রথম টেস্টে দলের অধিনায়কের দায়িত্ব পালন করেন। দ্বিতীয় টেস্টে খেলার বাইরে অবস্থান করেন। কিন্তু, তৃতীয় ও চতুর্থ টেস্টে জন রিডের অধিনায়কত্বে অংশ নেন। তন্মধ্যে, অকল্যান্ডের চতুর্থ টেস্টে উভয় ইনিংসে চারটি করে মোট আট উইকেট নিয়ে নিউজিল্যান্ড দলকে তাদের ক্রিকেটের ইতিহাসের প্রথম বিজয়ে প্রভূতঃ ভূমিকা পালন করেন। খেলায় তার বোলিং পরিসংখ্যান ছিল ৪০.৪-২৬-৪৩-৮।

১৫ সেপ্টেম্বর, ১৯৮৯ তারিখে ৬৬ বছর বয়সে ওয়াঙ্গানুই এলাকায় হ্যারি কেভের দেহাবসান ঘটে।

তথ্যসূত্র

আরও দেখুন 
 জন রিচার্ড রিড
 ওয়াল্টার হ্যাডলি
 জিওফ রাবোন
 নিউজিল্যান্ড জাতীয় ক্রিকেট দলের অধিনায়কদের তালিকা
 টেস্ট ক্রিকেট অভিষেকে ৫ উইকেট লাভকারী ইংরেজ ক্রিকেটারদের তালিকা

বহিঃসংযোগ 
 
 
 ডিএনজেডবিতে হ্যারি কেভ 
 From Leonard to Harry: the Cave family legacy  at nzcricketmuseum.co.nz

১৯২২-এ জন্ম
১৯৮৯-এ মৃত্যু
ওয়েলিংটনের ক্রিকেটার
নিউজিল্যান্ডীয় ক্রিকেটার
নিউজিল্যান্ডের টেস্ট ক্রিকেটার
নিউজিল্যান্ডের টেস্ট ক্রিকেট অধিনায়ক
সেন্ট্রাল ডিস্ট্রিক্টসের ক্রিকেটার
হোয়াঙ্গানুই থেকে আগত ক্রিকেটার
নর্থ আইল্যান্ডের ক্রিকেটার
ড্যান-এক্সেল জোগান্ডু

ড্যান-এক্সেল জোগান্ডু (জন্ম ৩ জুন ১৯৯৯) একজন ফরাসী ফুটবলার, যিনি একজন সেন্ট্রে-ব্যাক হিসেবে জার্মান ফুটবল ক্লাব বরুসিয়া ডর্টমুন্ড এর হয়ে খেলে থাকেন।

ক্লাব খেলোয়াড়ী জীবন

প্রাথমিক খেলোয়াড়ী জীবন
জোগান্ডু, ২০১১ সালে মাত্র ১২ বছর বয়সে জনপ্রিয় ফরাসী ক্লাব প্যারিস সেন্ট জার্মেই-এর সাথে চুক্তিবদ্ধ হওয়ার পূর্বে তার নিজ শহরের ক্লাব ইউএস স্রেটিল-এর হয়ে কিশোর পর্যায়ে খেলার মাধ্যমে তার খেলোয়াড়ী জীবন শুরু করেন। এর পরবর্তীতে তিনি ২০১৬ সালে ক্লাবটির সংরক্ষিত খেলোয়াড়দের দলে আরোপিত হবার আগ পযন্ত তিনি সেখানো যোগ দেবার পরের পাচঁ সিজন পিএসজির নিজেস্ব একাডেমীতে খেলোয়াড় উন্নয়ন প্রক্রিয়ার মধ্যে কাটান, যেখানে তিনি ২০১৬-১৭ এর সিএফএ-এর নয়টি ম্যাচে মাঠে নামেন।

আন্তর্জাতিক খেলোয়াড়ী জীবন
জোগান্ডু, ফ্রান্স অনূর্ধ্ব ১৬, অনূর্ধ্ব ১৭ এবং অনূর্ধ্ব ১৮ পর্যায়ে দলের হয়ে নিজ দেশের প্রতিনিধিত্ব করেছেন এবং বর্তমানে তিনি ফ্রান্স অনূর্ধ্ব ১৯ দলের ক্যাপ্টেন-এর দাইত্ব পালন করছেন।

ব্যক্তিগত জীবন
জোগান্ডুর জন্ম হয় ফ্রান্সে, এবং তিনি আইভোরিয়ান (আইভরী কোস্টের অধিবাসী) বংশধর।

খেলোয়াড়ী জীবনের পরিসংখ্যান

তথ্যসূত্র

বহিঃসংযোগ
 France profile  at FFF
 Dan-Axel Zagadou on Borussia Dortmund's official website
 
 

১৯৯৯-এ জন্ম
জীবিত ব্যক্তি
ফরাসি ফুটবলার
বরুসিয়া ডর্টমুন্ডের খেলোয়াড়
বুন্দেসলিগার খেলোয়াড়
কৃষ্ণাঙ্গ ফরাসি ক্রীড়াবিদ
ফুটবল রক্ষণভাগের খেলোয়াড়
ফরাসি প্রবাসী ফুটবলার
জার্মানিতে প্রবাসী ফুটবলার
ফ্রান্সের অনূর্ধ্ব-২১ আন্তর্জাতিক ফুটবলার
ফ্রান্সের আন্তর্জাতিক যুব ফুটবলার
ফ্রান্সের অনূর্ধ্ব-১৯ আন্তর্জাতিক ফুটবলার
ফ্রান্সের অনূর্ধ্ব-১৭ আন্তর্জাতিক ফুটবলার
বরুসিয়া ডর্টমুন্ড ২-এর খেলোয়াড়
ভিএফবি স্টুটগার্টের খেলোয়াড়
ফরাসি জাতীয় চ্যাম্পিয়নশিপ ২-এর খেলোয়াড়
রেগিওনাললিগার খেলোয়াড়
৩. লিগার খেলোয়াড়
ফুটবল সেন্ট্রাল ডিফেন্ডার
২১শ শতাব্দীর ফরাসি পুরুষ ক্রীড়াবিদ
ফ্রান্সের নাগরিকীকৃত নাগরিক